17. septembra smo tradicionalno obeležili Bevkov dan (130. obletnica rojstva in 50. obletnica smrti), ki predstavlja začetek branja za bralno značko.

Tretješolci so imeli kulturni dan. S šolsko knjižničarko so spoznali življenje in delo primorskega pisatelja skozi njegove odlomke zbrane v *Bevkovi knjigi*. Poudarek je bil na pisateljevem odnosu do knjig in branja.

Občina Ajdovščina in Lavričeva knjižnica že drugo leto zapored sodelujeta v nacionalni akciji skupnega branja. Vse učence tretjega razreda v naši občini sta obdarili s prikupno knjigo slovenske avtorice Cvetke Sokolov z naslovom *Kot dan in noč.* Vsaki knjigi je bila dodana še knjižna kazalka na kateri je med drugim zapisano: »Pot do novih spoznanj in velikih idej se začne z obračanjem strani.« Naši tretješolci so se darila razveselili in podarjeno knjigo z navdušenjem listali ter se potopili v svet besed, saj so učiteljice knjigo uvrstile na seznam domačega branja.